Sciant omnes presentes et futuri quod cum discordia verteretur inter P..., abbatem et conuentum eeclesie Sancti Stephani Diuionensis ex una parte, et capitulum capelle ducis diuionensis ex altera supra quibusdam querelis inferius annotatis tandem post multas altercationes de bonorum virorum consilio: in nos videlicet Odonem, decanum christianitatis et Guillermum dictum Chapun clericum diuionensem tanquam in arbitros hinc inde extitit compromissum sub pena viginti marcharum stellingorum quam penam committetur et saluetur pars nostrum arbitrium non obseruans parti alteri nostrum arbitrum obseruanti. Hos ii arbitri arbitrando sic pronunciauimus quod ecclesia Sancti Stephani habeat per unum annum prebendas domini Humberti de Spaniaco et Guidonis Banduini quondam canonicorum capelle ducis defunctorum. Recipiet similiter decimam ab illis qui admodiant ut ad firmam recipiunt seu ad censam vineas canonicorum predicte capelle pro parte illa quam reportant dicti admodiatores, pars vero canonicorum libera erit a decima, duos solidos qui distribuuntur in quatuor capitulis generalibus capelle non habebit de cetero nec petere poterit abbas seu ecclesia Sancti Stephani, scutellam ducis ut habeat, idem abbas sine suo mittere, canonici capelle liberam habebunt sepulturam. Abbas vero et ecclesia Sancti Stephani litteris illis in quibus continetur quod canonici capelle non possunt alibi sepeliri quam in ecclesia Sancti Stephani nisi ad aliam ecclesiam pede vel equo sine alieno adiutorio se transferant, non utentur sed eisdem omnino abrenuntiauerint; domusque fuerunt magistri dominici quondam canonici capelle que site sunt ante ecclesiam beate Marie quite remanent et libere capitulo capelle ducis, nec in eisdem domibus ecclesia Sancti Stephani aliquid de cetero poterit reclamare. Clerici de choro capelle manentes et decedentes in parrochiatu Sancti Stephani, si non eligant sepulturam alibi ad capellam ducis deferentur et ibidem celebratis eorum exequiis ad ecclesiam Sancti Stephani efferentur, ibidem sepeliendi cum lecto suo et culcitra si habeant et hoc fiet hinc inde bona fide. Item abbas Sancti Stephani poterit vendere tantummodo viginti et nouem modios vini ad bannum in uno dolio, et non plus, nisi forte dictum dolium quatuor sextarios aut octo plus teneret. Sub premissis articulis sic pronunciauimus, alia carta sua confecta super pace habita inter ipsos a domino papa confirmata in suo robore duratura. In cuius rei testimonium, utraque pars hanc compositionem approbans, presenti scripto una cum sigillis nostris sigilla sua apposuernt. Actum est hoc anno domini millesimo ducentesimo tricesimo tertio, mense Decembris.